
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ _ Αρ. Φύλλου 307 

5 Απριλίου 1994 


ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώ¬ 
νης παραλίας στη θέση «Φάρος» Δήμου Αγίου Κη- 
ρύκου Ικαρίας Ν. Σάμου . 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση ρυμοτομικού σχεδίου αγροτικού οικισμού 
«Καρποφόρο» της Κοινότητας Παρανεστίου Ν. Δρά¬ 
μας . 2 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 216 ( 1 ) 

Καθορισμός των ορίων του αιγιαλού και δημιουργία ζώνης 
παραλίας στη θέση «Φάρος» Δήμου Αγίου Κηρύκου 
Ικαρίας Ν. Σάμου. 

Ο ΝΟΜΑΡΧΗΣ ΣΑΜΟΥ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 
2344/1940 «περί αιγιαλού και παραλίας», όπως τροποποι¬ 
ήθηκαν και συμπληρώθηκαν με τις διατάξεις του άρθρου 
13 του Ν. 1078/1980 και του άρθρου 23 του Ν. 23 του Ν. 
1337/1983. 

2. Τις διατάξεις της παραγράφου 9 του άρθρου 1 του 
κεφαλαίου Β' της 0.208/181 /26.4.1982 (ΦΕΚ 214/1982 
Β’) κοινής αποφάσεως των Υπουργών Προεδρίας της Κυ- 
βερνήσεως και Οικονομικών «Για την αναμόρφωση Συλλο¬ 
γικών Οργάνων Γνωμοδοτικής και Αποφασιστικής αρμο¬ 
διότητας του Υπουργείου Οικονομικών» και του άρθρου 
100 του Π.Δ. 284/1988. 

3. Την από 3.6.1991 έκθεση της «Επιτροπής καθορι¬ 
σμού των ορίων του αιγιαλού και παραλίας και θέσεων Αμ- 
μοληψίας», που καθόρισε τα όρια αιγιαλού και της παρα¬ 


λίας στην περιοχή Φάρος Αγίου Κηρύκου και από Αύγου¬ 
στο 1987 με κλίμακα 1:500 τοπογραφικό διάγραμμα του 
Γεωργίου Μωραΐτη τοπογράφου μηχανικού που θεωρή¬ 
θηκε την 3.6.1991 από τη Διεύθυνση Τεχνικών Υπηρε¬ 
σιών της Νομαρχίας Σάμου και συνοδεύει την έκθεση της 
προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτι¬ 
κού, που διατυπώθηκε στο Φ.544.5/279/92/ε.552/ 
22.4.1992 έγγραφό του. 

5. Τις διατάξεις του άρθρου 1 της παραγράφου 1 του Ν. 
3200/1955 «περί διοικητικής αποκεντρώσεως», σε συν¬ 
δυασμό με τις διατάξεις του από 28.6.1955 Β.Δ/τος «περί 
εξαιρέσεως από της κατά το άρθρο 1 παράγρ. 1 του Ν. 
3200/1955 αρμοδιότητος των Νομαρχών, αντικειμένων 
τινών αρμοδιότητος του Υπουργού των Οικονομικών», του 
Β.Δ. 704/1970 και του άρθρου 1 παράγραφος 5 του Π.Δ. 
71/25.2.1984, σχετικά με τη μεταβίβαση αρμοδιοτήτων 
του Υπουργού Οικονομικών στους Νομάρχες και στις πε¬ 
ριφερειακές Αρχές διανομαρχιακού επιπέδου, αποφασί¬ 
ζουμε: 

Επικυρώνουμε την από 3.6.1991 έκθεση της Επιτρο¬ 
πής καθορισμού των ορίων του αιγιαλού και παραλίας και 
θέσεων Αμμοληψίας, καθώς και το από Αύγουστο 1987 
τοπογραφικό διάγραμμα που τη συνοδεύει, τομοποίο συ¬ 
ντάχτηκε από το Γεώργιο Μωραΐτη τοπογράφο μηχανικό, 
με κλίμακα 1:500 και θεωρήθηκε την 3.6.1991 από τη 
Διεύθυνση Τεχνικών Υπηρεσιών της Νομαρχίας Σάμου, 
επί του οποίου η παραπάνω Επιτροπή, με κόκκινη γραμμή 
καθόρισε τα όρια του αιγιαού στη θέση Φάρος Αγίου Κη¬ 
ρύκου Ικαρίας. 

Με κίτρινη γραμμή τα όρια της παραλίας και με μπλε 
γραμμή τα όρια του παλαιού αιγιαλού στην ίδια θέση. 

Η παρούσα απόφαση μαζί με την έκθεση και το διά¬ 
γραμμα που προαναφέραμε, ννα δημοσιευθούν στην 
Εφημερίδα της Κυβερνήσεως. 

Σάμος, 11 Μαρτίου 1994 

Ο Νομάρχης 
ΔΗΜΗΤΡΙΟΣ ΤΑΣΣΗΣ 

ΕΚΘΕΣΗ 

Επιτροπής Καθορισμού ορίων Αιγιαλού και Παραλίας και 
θέσεων Αμμοληψίας 

Για τον πρώτο καθορισμό των ορίων του Αιγιαλού και 
παραλίας στη θέση Φάρος του Δήμου Αγίου Κηρύκου Ικα¬ 
ρίας. 

Σάμος την 3.6. 1991 οι υπογεγραμμένοι: 

1. Αναστάσιος Καλτεριμτζής Προϊστάμενος της Κτημα¬ 
τικής Υπηρεσίας Σάμου, ως Πρόεδρος. 

2. Αριστομένης Σεχιώτης Προϊστάμενος της Δ.Υ.Τ. Σά¬ 
μου. 

3. Χρήστος Αποστολάκης Λιμενάρχης Σάμου, όπως 
αντικαταστάθηκε από το Δημήτριο Παναγάκο Λιμενάρχη 
Σάμου, μετά τη μετάθεση του πρώτου, σύμφωνα με το άρ¬ 
θρο 19 του Ν. 1599/1986, ως μέλη αποτελούντες την 
Επιτροπή Καθορισμού Ορίων Αιγιαλού και Παραλίας και 
θέσεων Αμμοληψίας του άρθρου 100 του Π.Δ. 284/1988, 
όπως συγκκροτήθηκε με την ΕΦ.7221 /30.12.88 και 532/ 
15.12.1989 απόφαση Νομάρχη Σάμου, αφού συνήλθε 
ύστερα από πρόσκληση του Προέδρου της, μεταβήκαμε 
στην παραπάνω περιοχή για επιτόπια εξέταση και έχοντας 
υπόψη: 

1. Το έγγραφο 960/15.9.1987 του Δήμου Αγίου Κηρύ¬ 
κου Ικαρίας με το οποίο ζητείται ο καθορισμόςτων ορίων 
του αιγιαλού και παραλίας στην παραπάνω περιοχή. 

2. Το συνταχθέν τοπογραφικό και υψομετρικό διά¬ 
γραμμα σε 1 πινακίδα υπό κλίμακα 1:500 με ημερομηνία 
Αύγουστος 1987 από το Γεώργιο ΙΥΙωραΐτη τοπογράφο μη¬ 
χανικό και ελεγμένο κατά το δυνατόν για την ορθή αποτύ¬ 
πωσή του, από το μηχανικό του Δημοσίου Αριστομένη Σε- 
χιώτη με βαθμό ΠΕ/Α' και θεωρημένο από τη Διεύθυνση 
Τεχνικών Υπηρεσιών την 3.6.1991 σύμφωνα με το άρθρο 
20 του Ν. 719/1977. 

3. Τις διατάξεις του Α.Ν. 2344/1940, «περί αιγιαλού και 
παραλίας», όπως τροποποιήθηκαν και ισχύουν και την με 


την εφαρμογή αυτών υπάρχουσα Δικαστηριακή και Διοικη¬ 
τική Νομολογία. 

4. Τη σχηματισθείσα αντίληψη, από την επιτόπιο εξέ¬ 
ταση, του πλάτους της βρέχόμενης ζώνης της ξηράς και 
των λοιπών συνθηκών που τελεί αυτή, όπως μορφολογία 
της περιοχής, κατάσταση ακτής, κατάσταση θαλάσσιου 
χώρου, παλίρροια και θαλάσσια ρεύματα και τις επικρα¬ 
τούσες καιρικές συνθήκες, πνέοντες άνεμοι κ.λπ. 

5. Όλα τα λοιπά στοιχεία που περιήλθαν στην κατοχή 
μας, όπως παλαιό διαγράμματα και φωτογραφίες, αερο¬ 
φωτογραφίες της ΓΥΣ. τίτλοι ιδιοκτησίας των ομόρων 
ιδιοκτησιών, μαρτυρικές καταθέσεις ηλικιωμένων προσώ¬ 
πων και από τη σχετική αυτών προκύψαντα συμπερά¬ 
σματα. 

6. Την ανάγκη να τεθεί ζώνη παραλίας τουλάχιστον 10 
μέτρων, επειδή δεν εξυπηρετούνται οι σκοποί του άρθρου 
7 του Α.Ν. 2344/1940. 

7. Τις υφιστάμενες εκτάσεις του παλαιού αιγιαλού στην 
εξεταζόμενη περιοχή καθορίζει: Επάνω στο υποβληθέν 
τοπογραφικό και υψομετρικό διάγραμμα: 

Α. Την οριογραμμή του αιγιαλού με συνεχή κόκκινη πο¬ 
λυγωνική γραμμή, της οποίας οι κορυφές Α1 έως Α17 εξα¬ 
σφαλίζονται από σταθερά σημεία. 

Β. Την οριογραμμή της παραλίας με συνεχή κίτρινη πο¬ 
λυγωνική γραμμή της οποίας οι κορυφές Π1 έως Π17 εξα¬ 
σφαλίζονται, επίσης από σταθερά σημεία: 

Γ. Την οριογραμμή του παλαιού αιγιαλού με συνεχή 
μπλε πολυγωνική γραμμή της οποία οι κορυφές Α'Ί - 
Α "23 εξασφαλίζονται από σταθερά σημεία. 

Αποφαίνεται ότι στη ζώνη αιγιαλού και παραλίας υπάρ¬ 
χουν κτίσματα τα οποία δεν εξαιρούνται. 

Η Επιτροπή 

Ο Πρόεδρος Τα Μέλη 

Υπογραφή Υπογραφές 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΤΠ-ΠΕ 691 (2) 

Έγκριση ρυμοτομικού σχεδίου αγροτικού οικισμού «Καρ¬ 
ποφόρο» της Κοινότητας Παρανεστίου Ν. Δράμας. 

Ο ΝΟΜΑΡΧΗΣ ΔΡΑΜΑΣ 
Έχοντας υπόψη: 

1) Τις διατάξεις του από 17.7.1923 Ν.Δ. ζπερί σχεδίων 
πόλεων και κωμών του Κράτους», όπως τροποποιήθηκε 
και συμπληρώθηκε μεταγενέστερα. 

2. Τις διατάξεις του Ν. 3200/55 «περί διοικητικής απο- 
κεντρώσεως», όπως τροποποιήθηκαν και συμπληρώθη¬ 
καν με το Ν. 532/70. 

3. Τις διατάξεις του Α.Ν. 314/68, όπως τροποποιήθη¬ 
καν και συμπληρώθηκαν με το Ν.Δ. 1018/71. 

4. Τις διατάξεις του Ν. 1337/83 και ειδικότερα το άρθρο 
38. 

5. Το Π.Δ. της 2.4.85 (ΦΕΚ 225Δ714.5.85) «εκχώρηση 
αρμοδιότητας με το άρθρο 38 στους Νομάρχες». 

6. Τις διατάξεις του Ν. 1577/85 και ειδικότερα το άρθρο 
34. 

7. Τη διανομή οικοπέδων του Υπ. Γεωργίας. 

8. Το έγγραφο αρ. 1717/14.6.93 της Τοπογραφικής 
Υπηρεσίας. 


9. Το υπ’ αριθμ. ΤΠ-ΠΕ 2148/14.7.93 έγγραφο του 
ΤΠ-ΠΕ Νομαρχίας Δράμας προς την Κοινότητα Παρανε¬ 
στίου για τήρηση της νόμιμης προθεσμίας, η οποία πέ¬ 
ρασε άπρακτη. 

10. Τη γνωμοδότηση αρ. 11 /8.2.94 του Σ.Χ.Ο.Π., απο¬ 
φασίζουμε: 

Εγκρίνουμε το ρυμοτομικό σχέδιο του αγροτικού οικι¬ 
σμού Κρποφόρου της Κοινότητας Παρανεστίου όπως εμ¬ 
φανίζεται στο συνημμένο διάγραμμα που είναι θεωρημένο 
από την Προίσταμένη του ΤΠ-ΠΕ Ν. Δράμας. 

Καθορίζουμε όρους δόμησης όπως του τομέα I της από¬ 
φασής μας αρ. 1090/87 με την αρτιότητα προσώπου 14μ. 
και παρέκλιση για τα υφιστάμενα προ της 3.5.85 πρόσωπο 
5μ. και παρέκκλιση για τα υφιστάμενα προ της 3.5.85 
πρόσωπο 5μ., εμβαδό 80 τ.μ. 

Κάλυψη δαπάνης. Από τις διατάξεις αυτής της απόφα¬ 
σης δεν προκαλείται δαπάνη σε βάρος του Κοινοτικού 
Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 8 Μαρτίου 1994 

Ο Νομάρχης 
ΧΡΗΣΤΟΣ ΜΙΧΑΛΕΣ 









